DVTK vs. Újpest - Küldj egy könyvet Kárpátaljára! | BOON
2017.11.23 14:22	 Akt.:	 2017.11.23 14:33
Miskolc – A diósgyőri szurkolók idén is karácsonyi akciót szerveznek a kárpátaljai magyarság javára. Hozz magaddal egy könyvet a DVTK – Újpest mérkőzésre, amit a szurkolók eljuttatnak a határon túliaknak!
Lassan közeleg az év vége, segítsük idén is a rászorulókat! Adj ajándékba könyvet karácsonyra kárpátaljai gyerekek számára, vagy küldj egy játékot egy magyar gyerekotthonnak! – hangzik a DVTK szurkolóinak felhívása.
A szombati DVTK – Újpest mérkőzés előtt a debreceni Nagyerdei Stadion állóhelyi és ülőhelyi bejáratánál kihelyezett gyűjtőkbe lehet elhelyezni a könyveket.
A játékadományok, és nem meccsnapon a könyv felajánlások átvételéről a holehil1@gmail.com vagy az info@amigeleken.hu e-mail címeken, illetve a Küldj egy könyvet Kárpátaljára! Facebook-csoportban lehet egyeztetni. A nagyobb mennyiségű könyvért házhoz is mennek a szurkolók.
A felajánlásokat a Diósgyőri Szurkolók Egyesületén keresztül az 10700086 – 69611988 – 51100005 számlaszámon teheted meg. A megjegyzés rovatba kérjük írd be: KKKK
Címkék: DVTK, dvtk ultras, DVTK vs. Újpest, dvtk20171125, jótékonyság, Kárpátalja, kárpátaljai magyarság, könyv, könyvadomány, Miskolc, szurkolól, ultras Diósgyőr